दंतेवाड़ा. बस्तर में माओवादियों और पुलिस की लड़ाई के खौफनाक किस्से सुनकर भले ही बाहरी दुनिया के लोग बंदूक देखकर सिहर उठते हों, लेकिन दंतेवाड़ा से लगे बिंजाम गांव में परिजनों और ग्रामीणों ने शहीद सपूतों की याद बंदूकों के प्रतीक से संजोए रखा है।
जनसहयोग से गांव के तिराहे पर प्रतीक्षालय का निर्माण कराने का निर्णय लिया। इसके पिल्लरों को बंदूृक की डिजाइन दी गई। राहगीर इसमें आसरा तो लेते ही हैं बल्कि पुण्यतिथि पर जवानों की शहादत को नमन भी करते हैं। शहीद बख्शूराम व योगेश के मामा रामनाथ नेताम के मुताबिक आमतौर पर मृतकों की याद में स्तंभ या स्मारक का निर्माण किया जाता है, लेकिन परिजनों ने जनोपयोगी प्रतीक्षालय के तौर पर उनकी याद संजोने का मन बनाया तो सभी ने इस फैसले को पूरा समर्थन दिया। नतीजतन ग्रामीणों के श्रमदान और परिजनों आर्थिक सहयोग से इसे अंजाम दिया।
लोकार्पण पर पहुंचे थे कर्मा : महेन्द्र कर्मा बिंजाम के सपूतों की याद में बने प्रतीक्षालय के लोकार्पण पर पहुंचे थे। जीवन भर नक्सलवाद विराध करने वाले महेंद्र कर्मा ने संवेदना जताते हुए परिजनों को ढाढस भी बंधाया था।
एक साथ हुई शहादत : बिंजाम निवासी योगेश मिड़ियामी, बख्शुराम और चमनलाल 9 जून 2011 की रात गाटम में हुए लैंडमाइन लास्ट में शहीद हुए थे। विस्फोट में उड़े एंटी लैंडमाइन व्हीकल में 9 जवानों की शहादत हुई थी।
स्कूलपारा बिंजाम के तीनों शहीद सलवा जुडृम अभियान के दौरान ही बतौर एसपीओ भर्ती हुए थे। बाद में उन्हें सहायक आरक्षक का दर्जा दिया गया था।
बदला स्मृति स्तंभ का स्वरूप
आदिवासी समुदाय में मृतकों की याद में डेथ पिलर बनाने की परंपरा पीढ़ियों से चली आ रही है। समय के साथ स्वरूप में बदलाव भी देखा जा रहा है। बिंजाम स्कूलपारा निवासी एक अन्य जवान हुंगाराम की याद में बने डेथ पिलर को बंदूक की शक्ल दी गई है। शहीद के रिश्तेदार रामनाथ के मुताबिक मृतक की सबसे प्रिय चीज को स्तंभ में दर्शाने की परंपरा रही है।
hin_Deva hin_Deva hin_Deva hin_Deva hin_Deva hin_Deva hin_Deva